Diari Oficial de la Generalitat Valenciana


Sumari del DOGV 8149, del 16-10-2017 (2017/9045)

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a la millora de les condicions d'accessibilitat al medi físic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9045


Data del document
:   02-10-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions a entitats locals i entitats sense ànim de lucre per a la millora de les condicions d'accessibilitat al medi físic. [2017/9045]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOCV 7705, 26.01.2016), i s'han convocat per la Resolució de 21 de març de 2017, de la Vicepresidència i Conselleria d'Igualtat i Polítiques Inclusives (DOGV 8012, 31.03.2017), per a l'exercici 2017, les subvencions a entitats locals i entitats sense ànim de lucre per a la millora de les condicions d'accessibilitat al medi físic.  
  
D'acord amb l'apartat tretzé, punts 2 i 3, de la resolució esmentada, el termini màxim de presentació de la justificació de les subvencions per a equipaments és el dia 16 d'octubre de 2017 i el termini màxim de presentació de la justificació de les subvencions per a obres finalitza el dia 15 de novembre de 2017. El retard en la resolució de concessió d'aquestes ajudes fa ineludible establir un termini de justificació apropiat perquè els beneficiaris puguen realitzar l'actuació objecte de subvenció en el temps i amb la forma que cal.  
Vist el que disposen l'article 32 de la Llei 39/2015, d'1 d'octubre, del procediment administratiu comú de les administracions públiques, i l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a proposta del director general de Diversitat Funcional, resolc:  
  
  
Primer  
Ampliar fins al dia 1 de desembre de 2017 el termini de justificació de subvencions per a equipaments i per a obres, que s'estableix en l'apartat tretzé, punts 2 i 3, de la Resolució de 21 de març de 2017, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2017 les subvencions a entitats locals i entitats sense ànim de lucre per a la millora de les condicions d'accessibilitat al medi físic.  
  
Segon  
Publicar la present resolució en el Diari Oficial de la Generalitat Valenciana, per a la seua eficàcia i el coneixement general.  
  
València, 2 d'octubre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.